ફિલ્મની વાર્તા ચિત્રકાર રવિ વર્મા(રણદીપ હુડા)ની આસપાસ ગુંથવામાં આવી છે, જે હિન્દુ દેવી-દેવતાઓની નિર્વસ્ત્ર તસવીરો બનાવી વિવાદોમાં આવી જાય છે. રવિ વર્માના લગ્ન થાય છે, પણ થોડાં સમયમાં જ તૂટી જાય છે. આ દરમિયાન રવિની મુલાકાત સુગંધા(નંદના સેન)સાથે થાય છે. રવિ સુગંધાની ખૂબસૂરતમાં પડીને તેને પ્રેમ કરવા લાગે છે. રવિ, સુગંધાને પોતાના ચિત્રોમાં સ્થાન આપે છે, જેનાથી ધાર્મિક ગુરૂ અને અમુક સંગઠન તેના પર સવાલ ઉઠાવવા લાગે છે. આ રીતે તસવીર બનાવવા પર સમાજનો એક વર્ગ તેની નિંદા કરીને તેને સજાપાત્ર માને છે. રવિ પર સવાલ ઉઠે છે કે,આ પ્રકારની તસવીર બનાવવાની મંજુરી કોણે આપી...કોર્ટમાં કેસ દાખલ થાય છે. રવિ પર હુમલો પણ થાય છે. રવિના ચિત્રો અને તેની જિંદગીની સફરને સ્પર્શતી ફિલ્મ અંત સુધી પહોંચે છે.